Raclette (caseus)
Raclette (verbum Francogallicum) est nomen varietatum nonnullarum casei bubuli ad liquefaciendum idonei. Nomen habent quia in Valesia caseos huius generis iuxta focum liquefactos cum rasorio (Fr. raclette) corradunt itaque ferculum ad mensam parant; id ferculum qui ibi habitant Raclette nuncupant. Casei sub hoc nomine in Helvetia, Francia, Canada et Australia fiunt.